Þær Laufey Kristín í þriðja bekk og Sigrún Stella í öðrum bekk rituðu Húsavíkurkirkju og sóknarnefnd formlegt og skemmtilegt bréf vegna aðgengismála að kirkjunni . Sjá mynd hér að neðan . Þeim stöllum barst svarbréf fyrir jól undirritað af Helgu Kristinsdóttur , formanni sóknarnefndar og séra Sólveigu Höllu Kristjánsdóttur , sóknarpresti . Í bréfinu koma fram þakkir til nemenda vegna málsins og að erindi þeirra verði tekið fyrir á næsta fundi sóknarnefndar . Auk þess eru gefnar upp skýringar á því hvers vegna erfiðlega gengur að bæta aðgengi fyrir fólk í hjólastólum að kirkjunni okkar . Þá þakka fulltrúar kirkjunnar nemendum sérstaklega fyrir bréfið og það þrýsti á nauðsynlegar úrbætur . Eins kemur fram að kirkjan hyggst upplýsa nemendur um framgang málsins .